b'\n_START_ARTICLE_\nThe Shape of Things to Come (Lost)\n_START_SECTION_\nP\xc3\xa5 \xc3\xb8en\n_START_PARAGRAPH_\nUmiddelbart efter drabet p\xc3\xa5 Danielle Rousseau (Mira Furlan) og Karl (Blake Bashoff) tager landsatte milit\xc3\xa6re enheder fra Kahana Alex som gidsel. P\xc3\xa5 vej mod barakkerne blokeres deres videre f\xc3\xa6rd af det supersoniske forsvarshegn der omgiver landsbyen, og Alex indtaster en kode i systemet der b\xc3\xa5de deaktiverer hegnets funktion og sender en advarselskode til byens beboere. Over et spil Risk mellem Locke, Hurley og Sawyer ringer telefonen, og koden "14-J" modtages. De haster til Bens hus, hvor han \xc3\xb8jeblikkeligt at have modtaget koden afbryder sit klaverspil og tager et v\xc3\xa5ben fra instrumentets inderside. Sammen skynder de sig tilbage til Lockes hus, men velvidende at de har tiden imod dem fors\xc3\xb8ger Sawyer at n\xc3\xa5 Claire Littletons (Emilie de Ravin) hus inden angrebet indtr\xc3\xa6ffer. Sawyer er ikke hurtig nok, og kan kun se til mens de fremmede dr\xc3\xa6ber tre overlevende fra Flight 815 og springer Claires hus i luften. I husets ruiner finder Sawyer Claire, der f\xc3\xb8rst forveksler ham for Charlie Pace (Dominic Monaghan), men bringes i sikkerhed i Lockes hus, der er ved at blive barrikeret. De indtr\xc3\xa6ngende sender Miles Straume (Ken Leung) ind i huset med en telefon, og skibets kaptajn truer Ben med at sl\xc3\xa5 Alex ihjel. Ben \xe2\x80\x93 der under selvsikker opfattelse af noget han kalder "the rules" (reglerne) \xe2\x80\x93 siger at hun intet betyder for ham, hvorefter kaptajnen koldblodigt skyder hende. _NEWLINE_Ben l\xc3\xb8ber ind i et hemmeligt rum, og kommer ud kort efter. Han f\xc3\xa5r desuden tilkaldt "Monsteret", der under m\xc3\xb8rk himmel og stormvejr eliminerer de fremmede, og \xc3\xa5bner muligheden for de sidste overlevende ved barakkerne kan flygte og finde Jacobs hytte. I junglen v\xc3\xa6lger Sawyer, Miles og Claire at g\xc3\xa5 tilbage mod stranden. Sawyer kommanderer Hurley til at g\xc3\xa5 med dem, noget der motiverer Locke til at tage Sawyer p\xc3\xa5 skudhold, eftersom han og Ben har brug for Hurley til at finde Jacobs hytte. Hurley ender det gensidige skudhold ved at g\xc3\xa5 med Locke, samt give et l\xc3\xb8fte om at vende tilbage til stranden._NEWLINE_P\xc3\xa5 stranden vasker liget af Kahanas doktor, Ray, op p\xc3\xa5 sandet. Jack Shephard (Matthew Fox) \xe2\x80\x93 der er ramt af en sygdom \xe2\x80\x93 beder Daniel Faraday (Jeremy Davies) finde en m\xc3\xa5de at kommunikere med fragtskibet, i hvilket \xc3\xb8jemed han transformerer satellittelefonen til at kunne sende og modtage morsekode. Efter svar fra skibet lyver Daniel og postulerer helikopterne vil komme om morgenen. Uventet for Daniel, kan Bernard Nadler (Sam Anderson) ogs\xc3\xa5 forst\xc3\xa5 morsekode, og giver gruppen den korrekte besked: "Doktoren har det fint." Jack overfalder Daniel, der endegyldigt afsl\xc3\xb8rer de ikke er p\xc3\xa5 \xc3\xb8en for at redde dem, og at selve tiden er relativ og variabel n\xc3\xa5r det handler om \xc3\xb8en.\n_START_SECTION_\nFlashforward\n_START_PARAGRAPH_\nBen v\xc3\xa5gner op i Sahara med b\xc3\xa5de tid- og stedm\xc3\xa6ssigt disorientering. To arabiske mandspersoner p\xc3\xa5 heste n\xc3\xa6rmer sig, men dr\xc3\xa6bes i en hurtig man\xc3\xb8vre af den ombejlede leder af The Others. Han viser sig at v\xc3\xa6re i Tunesien i 2005, og tjekker ind p\xc3\xa5 et hotel som Dean Moriarty. P\xc3\xa5 tv ser han Sayids kone Nadia (Andrea Gabriel) er d\xc3\xb8d, hvorefter Ben rejser til Tikrit i Irak. Der fort\xc3\xa6ller han Sayid at det er Charles Widmore der er skyld i Nadias d\xc3\xb8d, og senere lokker de sammen en lejemorder i baghold. Det lykkedes Ben at rekruttere Sayid som sin lejemorder, hvorefter han selv rejser til London for at konfrontere Charles. Om natten bryder han ind i hotelsuiten hvor rigmanden opholder sig, og siger han har t\xc3\xa6nkt sig at sl\xc3\xa5 Penelope Widmore (Sonya Walger) \xe2\x80\x93 Charles\' datter \xe2\x80\x93 ihjel som h\xc3\xa6vn for Charles\' indirekte mord p\xc3\xa5 Alex. Charles siger Ben aldrig vil kunne finde Penny, til hvilket Ben modsvarer at Charles aldrig vil kunne finde \xc3\xb8en.\n_START_SECTION_\nProduktion\n_START_PARAGRAPH_\n"The Shape of Things to Come" blev skrevet sammen med "Something Nice Back Home" og "Cabin Fever" i februar og marts 2008. Optagelserne begyndte 10. marts og fortsatte indtil 25. marts, sammen med "Something Nice Back Home". Goddard har udtalt at skrivearbejdet p\xc3\xa5 dette afsnit muligvis er hans personlige favorit af de ting han har lavet til serien, og tilf\xc3\xb8jer at han er glad for de afsnit han har f\xc3\xa5et til opgave at skrive indtil videre. Blake Bashoff har udtalt, at hvis Karls lig figurerer i afsnittet, bliver det ikke spillet af ham. Scenen hvor Ben konfronterer Charles Widmore blev filmet i London, fordi Alan Dale ikke havde tid til at flyve til Hawaii p\xc3\xa5 grund af sin optr\xc3\xa6den i Spamalot. Jack Bender og Michael Emerson rejste derfor til London._NEWLINE_Emerson blev overrasket over mange af de nye ting Ben skulle g\xc3\xb8re, blandt andet spille klaver, ridde p\xc3\xa5 hest og snakke fremmede sprog.  En af de sp\xc3\xb8rgsm\xc3\xa5l forfatterne oftest stilles er om de kender til hele historien, hvorfor de af og til l\xc3\xa6gger p\xc3\xa5ske\xc3\xa6g og hentydninger ind som senere vil fungere som bevis p\xc3\xa5 at de kender til det hele. P\xc3\xa5 den parka Ben har i Tunesien st\xc3\xa5r der som et s\xc3\xa5dant p\xc3\xa5ske\xc3\xa6g/bevis "Halliwax." Den har desuden f\xc3\xa5et kodenavnet "Dharka".\n_START_SECTION_\nModtagelse\n_START_PARAGRAPH_\nAlan Sepinwall fra nj.com skriver blandt andet "... was overflowing with manna from post-strike heaven: lots of action, lots of intrigue, the odd answer or three, and Michael Emerson again demonstrating why Lindelof and Cuse essentially turned the show over to a guy who was only supposed to be around for two episodes." Han roser Emersons pr\xc3\xa6station og scenen med "Monsteret," men han f\xc3\xb8ler forholdet mellem Alex og Danielle blev etableret uden grund, n\xc3\xa5r de alligevel d\xc3\xb8r s\xc3\xa5 hurtigt efter. Erin Martell fra TV Squad skriver i sin anmeldelse: "What a brilliant episode! At this point, I think all future Lost episodes should be either Ben-, Sayid-, or Desmond-centric. This episode had it all: tons of action, several big revelations, and more questions to ponder. Michael Emerson gave yet another award-worthy performance this week ...", men er skuffet over Ben var "dum nok" til at sende Alex ud i junglen. Don Williams fra Buddy TV skriver "This hour was so jam packed that I need to give my brain time to rest," og synes afsnittet var v\xc3\xa6rd at vente fem uger p\xc3\xa5. Chris Carabott fra IGN giver 9,3 ud af 10 og begrunder herunder med "It\'s fascinating to watch the evolution of Ben over the course of the series," og mener desuden det er en af Emersons bedste afsnit. Han afslutter sin anmeldelse med: "Needless to say, Lost is back and we couldn\'t be happier. If this truly is "The Shape of Things to Come" then we are in for an exciting finish". Daniel fra Lost Diary nyder afsnittene, men f\xc3\xb8ler ikke at hverken "The Shape of Things to Come" eller fjerde s\xc3\xa6son som helhed har leveret de helt store afsl\xc3\xb8ringer. Katherine Nichols fra starbulletin.com mener Emerson er en yderst talentfuld og charmerende skuespiller, og i sit interview fort\xc3\xa6ller Emerson at han har sendt afsnittet til The Academy of Television Arts and Sciences som sin nominering til en Emmy Award. Han sendte ans\xc3\xb8gningen f\xc3\xb8r afsnittet var filmet, fordi han f\xc3\xb8lte manuskriptet var st\xc3\xa6rkt, og ikke mindst fordi det er hans karakters centriske afsnit i denne s\xc3\xa6son, hvilket betyder han har meget "tid p\xc3\xa5 sk\xc3\xa6rmen". Patrick Kevin Day fra Los Angeles Times er blandt andet imponeret over hvordan forfatterne op til flere f\xc3\xa5r den centriske figur til at fremst\xc3\xa5 som den vigtigste i serien, og kommenterer ogs\xc3\xa5: "What was most shocking about Ben\xe2\x80\x99s reaction to Alex\xe2\x80\x99s death wasn\xe2\x80\x99t his retaliation with the smoke monster -\xe2\x80\x93 revealing his previously denied connection to the mysterious creature -\xe2\x80\x93 but his sorrow" Kristin Dos Santos fra E! f\xc3\xb8ler ikke at en skurk nogensinde er gjort s\xc3\xa5 menneskelig f\xc3\xb8r, som Emerson form\xc3\xa5r det.'